《彭城遇宗弟大尹佐》
明代·王恪

一脉斯文气味长，共君世系出莆阳。枝柯自信原同本，天地如何使异乡。

唐宋家声曾梓谱，彭城风雨幸连床。春来傥有池塘梦，莫惜新诗寄远将。

作者简介：王恪，字克敬，号淡轩。东莞人。缜父。明代宗景泰七年（一四五六）举人，补授庆远府同知。丁外艰，起补泉州，擢宝庆知府。年九十四卒。事见民国《东莞县志》卷五六。